Dragi učenec/ učenka,

v tem tednu se vračamo k jezikovnemu delu oz. k slovnici. Svetujem ti, da si skrbno pregledaš naloge iz delovnega zvezka, ki smo jih v 8. enoti že rešili. Čaka te najprej lažje poglavje o veznikih, nato pa pride na vrsto najzahtevnejša snov letošnjega leta, zato se teh nalog loti resno in zbrano. V spletni učilnici, do katere lahko dostopaš preko eAsistenta, bom objavila tudi vaje, za katere pričakujem, da bodo do 20. 4. rešene in oddane. Če dostopa do eAsistenta (in s tem spletne učilnice) nimaš, mi to sporoči, pa ti naloge pošljem po e-pošti. Za vsa vprašanja sem dosegljiva na uciteljica.spelap@gmail.com

|  |  |  |
| --- | --- | --- |
| **Datum** | **Gradivo** | **Dejavnost** |
| ponedeljek, 13. 4. 2020 | PRAZNIK – VELIKONOČNI PONEDELJEK |
| torek,14. 4. 2020 | sDZ (1. del),zvezek za slovenščino | Reši naloge v sDZ, str. 126–129 (do *Sestava podredno zložene povedi*). Nato v svoj zvezek napiši miselni vzorec o veznikih (za pomoč glej nalogi 2 in 3 v DZ) in prepiši vsa pravila iz zelenih okvirjev. |
| četrtek,16. 4. 2020 | delovni list (Word datoteka) | V spletni učilnici poišči PowerPoint predstavitev o veznikih in dodatno nalogo o veznikih. Le-to prenesi na svoj računalnik, jo reši in do petka, 17. 4., pošlji na moj naslov. |
| petek,17. 4. 2020 | sDZ (1. del),delovni list(Word datoteka) | Reši naloge v sDZ, str. 129–131, nato v spletni učilnici poišči delovni list, naloži na računalnik, ga reši in pošlji najkasneje do ponedeljka, 20. 4. (Skratka, ponovi vajo. ;P ) |

Ostaja še nekaj nejasnosti glede domačega branja in »starih grehov«:

1. Besedilo svojega govornega nastopa mi pošlji do petka, 17. 4. (lahko sicer tudi čez vikend, ampak se takrat najverjetneje ne bom oglasila, ker tudi jaz čez vikend bolj kot ne počivam).

2. Z učiteljico Marto se bova dogovorili, kako boste govorne nastope izvedli, vendar šele po praznikih, ko bova (vsaj upam) tudi že imeli malo več informacij o poteku pouka v prihodnjih tednih. Takrat sporočim, kdaj in kako boste svoje nastope tudi izvedli.

3. Tisti, ki mi še niste poslali pisma mlademu brezdomcu in/ ali opisa naravnega pojava, to storite do petka, 17. 4. Po tem datumu izdelkov ne bom več sprejemala, ker ste imeli več tednov časa, da vse obveznosti uredite.

Lep pozdrav

Špela Podlipnik